Case ID: 1025790
Sentence 2: Belə ki, İ6 14 aprel 2018-ci il tarixdə saat 09:25 radələrində texniki cəhətdən saz olan «Daevoo» markalı, ** *** dövlət nömrə nişanlı, 171 saylı marşrut avtobusu ilə MərdəkanBakı şosse yolu ilə Bakı şəhəri istiqamətində saatda 60 km/saat sürətlə hərəkətdə olarkən «Yol hərəkəti haqqında» Azərbaycan Respublikası Qanununun 50-ci maddəsinin 3-cü hissəsinin tələblərini pozub hərəkət zamanı diqqətini avtobusun İdarə olunmasından və daim dəyişən yol şəraitindən ayırmış, qarşıda onunla eyni istiqamətdə hərəkətdə, olan avtobus ilə ara məsafəsini normal seçməyərək həmin avtobusun sürücüsü sürətini kəskin azaldan zaman onunla toqquşmanın qarşısını almaq üçün mümkün olan tədbirləri görüb, hadisənin qarşısını almağa texniki imkanı olduğu halda, bunları etməmiş və həmin yolun 4,9 kilometrliyində yerləşən avtobus dayanacağının yaxınlığında eyni istiqamətdə onun qarşısında hərəkətdə olan 136 saylı marşrut avtobusu qəfildən yolun kənarında dayandığından sükanı sola doğru çəkmiş və eyni istiqamətdə sağdan 3-cü hərəkət zolağında hərəkətdə olan sürücü Zərərçəkmiş şəxs3 etibarnamə əsasında idarə etdiyi «Hyundai HD 45 yük» markalı, ***** dövlət nömrə nişanlı avtomaşının sağ yanı ilə toqquşmuş, avtomobillər toqquşduqdan sonra «Hyundai HD 45 yük» markalı avtomaşın eyni istiqamətdə sağdan 4-cü hərəkət zolağı ilə hərəkətdə olan Zərərçəkmiş şəxs4 baş etibarnamə ilə idarə etdiyi «X3» markalı, **--*** dövlət nömrə nişanlı avtomaşınla toqquşmuş, hər iki atvomaşın toqquşduqları yerdə aşmış, toqquşma nəticəsində ehtiyatsızlıqdan «X3» markalı avtomaşında olan sərnişinlər Zərərçəkmiş şəxs5 təpə nahiyəsinin hematoması, sol əlin əzilmiş yaraları, sağ kürək sümüyünün qəlpəli, yerdəyişən sınığı ilə müşayiət olunan sağlamlığın uzun müddətə pozulmasına səbəb olan az ağır dərəcəli, 26 may 2008-ci il təvəllüdlü Zərərçəkmiş şəxs6 təpə nahiyəsinin hematoması, sağ baldırın qançırları, sol diz nahiyəsinin sıyrığı ilə nəticələnən sağlamlığın qısa müddətə pozulmasına səbəb olan yüngül dərəcəli, «Hyundai HD 45 yük» markalı avtomaşında olan sürücü Zərərçəkmiş şəxs3 ogluna təpə nahiyəsinin, sol qaşın sıyrıqları ilə nəticələnən sağlamlığa zərərvurmayan və avtomaşında olan sərnişin Zərərçəkmiş şəxs1 sol gicgah nahiyəsinin əzilmiş yarası, sol dirsəyin, sağ və sol əlin sıyrıqları ilə nəticələnən sağlamlığın qısa müddətə pozulmasına səbəb olan yüngül dərəcəli bədən xəsarətləri yetirilməsinə səbəb olmuşdur.